Fillo-bakkies met mascarponekaas en gevriesde vrugte | SARIE
Fillo-bakkies met mascarponekaas en gevriesde vrugte	deur Barbara Joubert
6 velle fillodeeg strooisuiker
100 g botter, gesmelt 100 g sjokolade met 70% kakao 4 eetlepels mascarponekaas bevrore bessies
4 rose 1 eierwit, effens geklits
Spuit ’n groot kolwyntjie-pan. Verhit jou oond tot 180 °C. Sorg dat die rak in die middel van die oond is. Plaas die eerste vel fillodeeg op jou werkoppervlak en smeer gesmelte botter oor. Sprinkel so ’n eetlepel strooisuiker oor. Herhaal met die res van die fillovelle, maar smeer net botter op die boonste laag. Sny nou die deeg in 6 groot blokke – ek maak altyd 2 ekstra ingeval 1 of 2 breek. Bak vir 30 minute tot goudbruin. Haal uit en laat in die pannetjie afkoel. Smelt die sjokolade en smeer elke fillobakkie met die sjokolade. Jy kan dit vir so 10 minute in die yskas sit sodat die sjokolade hard kan word. Maak nou die versuikerde rose: Gebruik ’n klein kwassie en smeer die roos met eierwit. Sprinkel baie strooisuiker oor. Moenie die rose in die yskas sit nie. Sit elke bakkie in ’n groot glas net voor jy die nagereg voorsit. Skep ’n eetlepel mascarponekaas – meer as jy wil – in elke bakkie. Jy kan ook lekker roomys in plaas van die mascarpone gebruik. Haal die bevrore vrugte uit die vrieskas (jy kan deesdae gemengde bevrore vrugte in die meeste supermarkte koop). Plaas bessies van jou keuse bo-op, sit die roos langsaan en sit voor.
Om te drinkKoel muskadel – wit of rooi! Slanghoek of Nuy sal die ding doen.
VIDEO: Maklike mielie-en-kaas-brood met net 3 bestanddele
Hierdie sagte smelt-in-die-mond-samoesas saam met die beet sorg vir ’n nuwe smaak en tekstuur. Jou Kerstafel gaan luuks lyk sonder baie geld en moeite. genoeg vir 10 SAMOESAS • 70 g (125 ml) koekmeel • 100 ml water • 10 velle samoesadeeg • 250 …
Aartappelbrood Oondgebakte kaas Herderspastei met patat-bolaag Aktrise Gerwen Simon is swanger! Marciel skryf oor 2016: Ek't gegroei 5 koekies vir jou koekieblik Nuut in ons winkel